පාර්ලිමේන්තු මන්ත්‍රී රිශාඩ් බදියුදීන්ගේ සොහොයුරු රියාජ් බදියුදීන් මුදා හැරීම සම්බන්ධයෙන් කරුණු විමසීම සඳහා අපරාධ පරීක්ෂන දෙපාර්තමේන්තුවේ නියෝජ්‍ය පොලිස්පතිවරයා සහ ප්‍රධාන විමර්ශන නිළධාරියාව නීතිපතිවරයා විසින් අද සිය කාර්යාලය වෙත කැඳවා තිබෙනවා.මෙහිදී රියාජ් බදියුදීන් අපරාධ චෝදනාවලින් නිදහස් කිරීමට හේතු වූ කාරණා පිළිබඳව නීතිපතිවරයාගේ අවධානයට යොමුවීමට නියමිතයි.නීතිපතිවරයාගේ සම්බන්ධීකරණ නිලධාරිනී රජයේ අධි නීතීඥ නිශාරා ජයරත්න මෙනවිය සඳහන් කළේ අදාළ විමර්ශනයේ සියළු විමර්ශන ගොනු ද නීතිපතිවරයා වෙත ඉදිරිපත් කරණ ලෙස දැනුම් දී ඇති බවයි.නීතිපතිවරයාගේ දැනුමෙන් සහ අධීක්ෂණයෙන් තොරව රියාජ් බදියුදීන් නිදහස් කළේ කෙසේද යන්න සම්බන්ධයෙන් සහ ශ්‍රේෂ්ඨාධිකරණයේ මුලික අයිතිවාසිකම් හා අභියාචනාධිකරණයේ ගොනුකළ හේබියස් කෝපුස් නඩු රියාජ් බදියුදීන් විසින් ඉල්ලා අස්කර ගැනීමෙන් පසු ඔහුව අපරාධ චෝධනාවලින් නිදහස් කිරීමට හේතු වූ කාරණා ද නීතිපතිවරයාගේ අවධානයට යොමු වීමට නියමිතයි.මේ අතර සිංහලේ ජාතික සංවිධාය සහ යුතුකම සංවිධානය විසින් අද පොලිස් කොමිසම වෙත පැමිනිල්ලක් ඉදිරිපත් කළා.ඒ පාර්ලිමේන්තු මන්ත්‍රී රිෂාඩ් බදියුදීන්ගේ සොහොයුරා වන රියාජ් බදියුදීන් සම්බන්ධයෙන් කළ පරීක්ෂණවලට අදාළව අපරාධ පරීක්ෂණ දෙපාර්තමේන්තුවේ නිලධාරින් සම්බන්ධයෙන් විමර්ශනයක් සිදුකරන ඉල්ලමින්.